Einar Sigmund var sønn av kjøpmannen Hartvig Sørensen (1838–1918) og Olava Olsen. Han ble student i 1892 og gikk ut av Asker seminar i 1894. Fra 1897 var han lærer ved Levanger seminar, og fra 1904 ved Vestheim skole i Kristiania. Fra 1907 var han adjunkt ved Voss middelskole, og fra 1909 skoleinspektør ved Horten folkeskole. I 1913 ble han inspektør ved Drammen folkeskole, og i 1919 lektor ved Akers kommunale middelskole og gymnasium på Ris. Fra 1926 var han rektor ved Holmestrand lærerskole.